এ বছর বোর্ডের অধীনে ৫টি জেলায় ২২৪টি পরীক্ষাকেন্দ্রে পরীক্ষা অনুষ্ঠিত হবে। পরীক্ষায় মোট ১ হাজার ২৩৯টি শিক্ষাপ্রতিষ্ঠানের পরীক্ষার্থী অংশ নেয়ার কথা রয়েছে। এর মধ্যে মহানগরসহ পুরো চট্টগ্রাম জেলার ১৩৩টি কেন্দ্রে ৭৭৬টি শিক্ষাপ্রতিষ্ঠানের ১ লাখ ৪১ হাজার ৫৪ জন পরীক্ষার্থী পরীক্ষায় অংশ নেবে, চট্টগ্রাম জেলার শুধুমাত্র মহানগরের ৪২টি কেন্দ্রে ২১৩ শিক্ষাপ্রতিষ্ঠানের ৪৫ হাজার ২১৯জন, কক্সবাজার জেলার ৩৩টি কেন্দ্রে ১৮০টি শিক্ষাপ্রতিষ্ঠানের ৩২ হাজার ৮২৩ জন, রাঙামাটি জেলার ২৩টি কেন্দ্রে ১২৭টি শিক্ষাপ্রতিষ্ঠানের ১১ হাজার ৮১০জন, খাগড়াছড়ি জেলার ২২টি কেন্দ্রে ১৩১টি শিক্ষাপ্রতিষ্ঠানের ১৩ হাজার ৪৭০জন এবং বান্দরবান জেলার ১৩টি কেন্দ্রে ৫৫ টি শিক্ষাপ্রতিষ্ঠানের ৬ হাজার ৩৮০ জন পরীক্ষার্থী পরীক্ষায় অংশ নেবে।